EkBass/fiwiki-20250220-pages-articles huggingface dataset:
Tyttöjen Elvis

Tyttöjen Elvis (Girl Happy) oli Elvis Presleyn järjestyksessä 15. elokuva. Elokuvan ohjasi Boris Sagal, käsikirjoittivat Harvey Bullock ja R.S. Allen, ja tuotti Joe Pasternak. Elvis Presleyn vastanäyttelijänä nähtiin Shelley Fabares. Kuvaukset aloitettiin kesäkuun 22. päivänä vuonna 1964 ja elokuva valmistui tammikuun 1. päivänä vuonna 1965. Elokuvassa Elvis esittää rockyhtyeen vetäjää Rusty Wellsiä, jonka chicagolainen gangsteri palkkaa suojelemaan tytärtään Valerieta. Nuoret lähtevät lomalle Fort Lauredaleen. Tytär ihastuu ensin Wellsiin, mutta raivostuu kuullessaan tämän olevan hänen isänsä palveluksessa. Loppu on kuitenkin onnellinen. == Lähteet == == Aiheesta muualla == * * Luokka:Yhdysvaltalaiset elokuvamusikaalit Luokka:Vuoden 1965 yhdysvaltalaiset elokuvat Luokka:Yhdysvaltalaiset romanttiset komediat Luokka:Boris Sagalin ohjaamat elokuvat Luokka:Elvis Presleyn elokuvat
Galla Placidia

Galla Placidia (Aelia Galla Placidia, noin 390 – 27. marraskuuta 450) oli Theodosius I:n tytär ja keisarien Honoriuksen ja Arcadiuksen siskopuoli.Castrén & Pietilä-Castrén 2000, s. 185. Vallatessaan Rooman vuonna 410 viigoottien kuningas Alarik otti Gallan panttivangiksi, ja gootit veivät hänet mukanaan Galliaan. Vuonna 414 Galla joutui menemään naimisiin Ataulfin kanssa. Ataulf oli Alarikin lanko ja hänestä oli tullut visigoottien uusi kuningas Alarikin kuoleman jälkeen. Vuonna 415 Ataulf kuoli ja seuraavana vuonna Galla palautettiin roomalaisille.Castrén & Pietilä-Castrén 2000, s. 64. Gallan velipuoli Länsi-Rooman keisari Honorius pakotti hänet menemään naimisiin kenraali Konstantiuksen kanssa. He saivat yhdessä pojan, josta tuli myöhemmin Valentinianus III, ja tytön, Justa Grata Honorian. Vuonna 421 Konstantiuksesta tuli Honoriuksen kanssahallitsija ja samalla Gallasta tuli keisarinna, augusta. Kun Konstantius kuoli, Galla joutui jättämään Länsi- Rooman ja hakeutumaan Konstantinopoliin Theodosius II:n hoviin. Kun Honorius kuoli vuonna 423, julistautui muuan Johannes Länsi-Rooman keisariksi. Theodosiuksen avulla Johannes kukistettiin ja Gallan pojasta Valentinianuksesta tehtiin Länsi-Rooman keisari. Todellisuudessa Galla oli todellinen hallitsija. Hän valitsi erään Felixin korkeimmaksi sotilaspäällikökseen, magister militumiksi. Felix kuitenkin tapettiin erään Johanneksen tukijan, kenraali Aetiuksen käskystä. Galla kuoli vuonna 450, vähän ennen kuin hunnit Attilan johdolla hyökkäsivät nykyisen Italian alueelle. Galla Placidia oli luonteeltaan hurskas ja korjautti useita kirkkoja Roomassa ja Ravennassa, jossa on myös hänen hautakappelinsa. == Lähteet == * === Viitteet === == Kirjallisuutta == * * Luokka:Rooman keisarinnat Luokka:390-luvulla syntyneet Luokka:Vuonna 450 kuolleet
Shelley Fabares

Michele Marie ”Shelley” Fabares (s. 19. tammikuuta 1944 Santa Monica, Kalifornia, Yhdysvallat) on yhdysvaltalainen näyttelijä ja laulaja. Fabares on työskennellyt pitkään näyttelijänä, ja hänen uransa kohokohtina voidaan pitää näyttelemistä kolme kertaa Elvis Presleyn elokuvien naispääosassa. Ensimmäisen näyttelijäntyönsä Fabares teki vuonna 1955 elokuvassa The Girl Rush, jonka jälkeen hänet nähtiin useissa rooleissa eri elokuvissa. Fabaresin uran käännekohta tapahtui vuonna 1964, kun hän sai naispääosan Elvis Presleyn tähdittämästä elokuvasta Tyttöjen Elvis. Hän näytteli naispääosaa myös Elviksen seuraavissa elokuvissa Loma Kaliforniassa (1966) ja Vauhtia ja vedenneitoja (1967). Fabares tunnetaan myös televisiorooleistaan sarjoissa The Donna Reed Show ja Coach. ==Aiheesta muualla== * * Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset laulajat Luokka:Vuonna 1944 syntyneet Luokka:Elävät henkilöt
Boris Sagal

Boris Sagal (18. lokakuuta 1923 Jekaterinoslav (nyk. Dnipro), Ukrainan SNT – 22. toukokuuta 1981 Portland, Oregon, Yhdysvallat) oli ukrainalaissyntyinen, Yhdysvalloissa uransa tehnyt televisio- ja elokuvaohjaaja. Hänen merkittävimpiin teoksiinsa lukeutuu muun muassa Elvis Presleyn elokuva Tyttöjen Elvis (1965). Sagal syntyi Ukrainassa, mutta muutti jo lapsena Yhdysvaltoihin. Hän aloitti näyttelijänä 1950-luvun alulla ja siirtyi sitten ohjaajaksi. Hänen ensimmäinen teatterielokuvansa oli Dime with a Halo vuodelta 1963, mutta pääasiassa hän työskenteli television puolella. Sagal kuoli tapaturmaisesti käveltyään helikopterista poistuessaan päin peräroottoria World War III -televisioelokuvan kuvauksissa Oregonissa vuonna 1981. Hän menehtyi sairaalassa viisi tuntia myöhemmin. Sagalilla oli ensimmäisen vaimonsa, sydänsairauteen 1970-luvulla kuolleen Sara Zwillingin kanssa viisi lasta, muun muassa näyttelijä Katey Sagal. Zwillingin kuoltua Sagal meni toisiin naimisiin tanssija-koreografi Marge Championin kanssa. == Lähteet == == Aiheesta muualla == * * Luokka:Yhdysvaltalaiset elokuvaohjaajat Luokka:Vuonna 1917 syntyneet Luokka:Vuonna 1981 kuolleet
Harvey Bullock

Harvey Bullock (4. kesäkuuta 1921 – 23. huhtikuuta 2006) oli yhdysvaltalainen elokuvatuottaja ja käsikirjoittaja. Hänen käsikirjoittamansa on muun muassa vuonna 1965 ensi-iltansa saanut Tyttöjen Elvis, jonka pääosaa näyttelee Elvis Presley. Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1921 syntyneet Luokka:Vuonna 2006 kuolleet
R. S. Allen

R.S. Allen (3. elokuuta 1924 New York, Yhdysvallat – 17. lokakuuta 1981 Los Angeles, Kalifornia, Yhdysvallat) oli yhdysvaltalainen elokuvakäsikirjoittaja ja -tuottaja. Hän kirjoitti komedioita, sota-elokuvia ja romanttisia elokuvia sekä television tilannekomedioita. Allen käsikirjoitti muun muassa Elvis Presley -elokuvan Tyttöjen Elvis (1965) sekä animaatioelokuvan Retu Kivinen salaisena agenttina (The Man Called Flintstone, 1966). == Lähteet == ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvatuottajat Luokka:Vuonna 1924 syntyneet Luokka:Vuonna 1981 kuolleet
Joe Pasternak

Joseph "Joe" Pasternak (19. syyskuuta 1901 Itävalta-Unkari – 13. syyskuuta 1991) oli unkarilaissyntyinen yhdysvaltalainen elokuva-alan legendoihin kuuluva ohjaaja ja tuottaja. Hänen tunnetuimpiaan töitään ovat Elvis Presleyn tähdittämät elokuvat Spinout (1966) ja Tyttöjen Elvis (1965), joissa hän toimi tuottajana. Kaiken kaikkiaan hän tuotti 99 elokuvaa ja televisiosarjaa. Hän menehtyi Parkinsonin tautiin 13. syyskuuta vuonna 1991. Hänellä on tähti Hollywoodin Walk of Famella. == Lähteet == ‪ Luokka:Yhdysvaltalaiset elokuvaohjaajat Luokka:Yhdysvaltalaiset elokuvatuottajat Luokka:Hollywood Walk of Fame Luokka:Vuonna 1901 syntyneet Luokka:Vuonna 1991 kuolleet
Loma Kaliforniassa

Loma Kaliforniassa (Spinout) on yhdysvaltalainen musikaalinen komediaelokuva vuodelta 1966. Elokuvan pääosissa nähdään Shelley Fabares ja Elvis Presley, joka esittää laulajaa ja osa-aikaista kilpa-ajajaa. Loman Kaliforniassa on ohjannut Norman Taurog. == Rooliluettelo == == Aiheesta muualla == * Luokka:Yhdysvaltalaiset elokuvamusikaalit Luokka:Yhdysvaltalaiset komediaelokuvat Luokka:Vuoden 1966 yhdysvaltalaiset elokuvat Luokka:Norman Taurogin ohjaamat elokuvat Luokka:Elvis Presleyn elokuvat Luokka:Autourheiluelokuvat
Poptori

Poptori Oy on vuonna 1995 perustettu suomalainen perheyritys, joka keskittyy kotimaisen musiikin uustuotantoon, tekijänoikeuksien jalostamiseen, omistamiseen ja hallintoon digitaalisessa ympäristössä. Poptorin vahva eetos on kotimaassa tuotetun musiikin taloudellisen ja henkisen arvon tunnustaminen ja tuottojen jääminen Suomeen synnyttämään uutta kulttuuripääomaa. Yhtiön toimitusjohtajana toimi Erkki Puumalainen. Joulukuussa 2018 Poptorin fyysistä jakeluliiketoimintaa jatkamaan perustettiin Poptori Finland -niminen yritys.https://tietopalvelu.ytj.fi/yritystiedot.aspx?yavain=2785485&tarkiste;=96C5DC1A5C6FFC5A6FC21DB02C9789C352D9466A Uutta Poptorin jakeluyhtiötä jatkavat Erkki Puumalaisen lapset. Poptorin tuotannon perusta musiikissa keskittyy uusien artistien synnyttämiseen, levyjen uudelleenjulkaisuihin sekä eri artistien vanhojen menestyskappaleiden uusintalevytyksiin. Yhtiölle levyttäneitä artisteja ovat muun muassa Petrus Schroderus, Kai Hyttinen, Tauski, CatCat, Danny, Jukka Kuoppamäki ja RosvoSektori. Vuodesta 2003 alkaen Poptori liitti musiikin tuotantoon mukaan kuvituksen ja 5.1 surround -äänen DVD-tallentamista varten. Poptorin määritteleminä pääkohderyhminä ovat alle yhdeksänvuotiaat ja yli 35-vuotiaat kuluttajat. Tuotteita myydään sekä yksityisille ihmisille että liikelahjakäyttöön. Poptorin tuotteita myytiin parhaimmillaan yli tuhannessa myyntipisteessä. CD-levyjen lisäksi muita jakeluformaatteja ovat hybridimedia, CD/DVD-postikortit ja Double Art -musiikki-DVD:t. Poptori oli keväällä 2022 perustamassa Suomen Luova Talous (SULT) ry nimistä etujärjestöä mallintamaan luovan talouden kotimaisia ekosysteemejä. SULT ry. == Lähteet == ==Aiheesta muualla== *www.poptori.fi *www.ytj.fi (Toimintansa lopettanut vanha Poptori) Luokka:Suomalaiset levy-yhtiöt
Porolahti

Porolahti () on rehevöitynyt merenlahti Itä-Helsingissä Tammisalon ja Roihuvuoren välissä. Porolahti on yhdistetty Tammisalon kanavalla Strömsinlahteen. Porolahden peruskoulu sijaitsee lähellä Porolahtea. Tämän lahden erottaa Tammisalon kanavasta asumaton saari, jonka poikki kulkee kevyen liikenteen tie. Tiiliruukinlahdesta Porolahden erottaa silta. == Aiheesta muualla == Luokka:Suomen lahdet Luokka:Suomenlahti Luokka:Tammisalo Luokka:Roihuvuori Luokka:Helsingin luonto
Sun Records

Sun Records on Sam Phillipsin vuonna 1952 Yhdysvaltojen Memphisissä perustama levy-yhtiö,Sun Records , St. James Encyclopedia of Popular Culture, Gale 2000. Vaatii HighBeam-tilauksen. joka on samalla merkittävin neljästä samannimisestä 1900-luvulla toimineesta levy-yhtiöstä. Sam Phillips oli perustanut Memphisiin äänitysstudion jo tammikuussa 1950. Phillips myi Sun Records -levy-yhtiön oikeudet vuonna 1969, joskin viimeisinä vuosina se ei ollut tuottanut kuin satunnaisia levytyksiä. Sun Records toimi pienessä liiketilassa, jonne vuonna 1953 saapui Elvis Presley. Phillipsin vakuututtua nuoren laulajan kyvyistä alkoi valmistua Elviksen ensimmäisiä levytyksiä. Myöhemmin Phillips myi Elviksen RCA-levy-yhtiölle 35 000 dollarilla. Phillipsiltä oli diagnosoitu syöpä, ja hän epäili kuolevansa, joten hän luopui omistuksestaan, mutta hän toipui. Sun Recordsia pidetään levy-yhtiönä, joka mullisti populaarimusiikin. Sun Recordsin studiossa ovat levyttäneet myös Jerry Lee Lewis, Charlie Rich, Carl Perkins, Johnny Cash ja Roy Orbison. Suomalaisista artisteista studiolla on käynyt laulamassa muun muassa Kari Tapio. == Katso myös == * The Sun Story ==Lähteet== == Kirjallisuutta == * == Aiheesta muualla == * Virallinen sivusto __NOTOC__ Luokka:Yhdysvaltalaiset levy-yhtiöt
Sam Phillips (levytuottaja)

Samuel Cornelius Phillips (5. tammikuuta 1923 Florence, Alabama – 30. heinäkuuta 2003 Memphis, Tennessee) oli levytuottaja, joka oli vaikuttamassa suurelta osin rockin nousuun kaupallisesti menestykselliseksi populaarimusiikiksi 1950-luvulla. Sam Phillips perusti tammikuussa 1950 äänitysstudion, joka sai nimekseen Memphis Recording Service. Aikaisemmin hän oli toiminut radioselostajana ja -teknikkona. Myöhemmin Phillipsin omistaman levy-yhtiön nimi oli Sun Records, josta tuli aikansa tunnetuin musiikin tuotantoyhtiö. Sun Records jäi kuitenkin pienehköksi levy-yhtiöksi, sillä lähes kaikki sen tunnetuimmat artistit siirtyivät muutaman vuoden jälkeen levyttämään muille levymerkeille. Sam Phillips myi Sun Records -levymerkin oikeudet vuonna 1969. Phillips löysi hakemansa ”valkoisen miehen, jolla on mustan miehen ääni” eli musiikin kuninkaaksi nimitetyn Elvis Presleyn. Elvis levytti ensimmäisen kerran Sun-studiolla 7. heinäkuuta 1954. Elvis teki yhteensä viisi singleä Sun-levymerkille. Loppuvuodesta 1955 Phillips myi Presleyn sopimuksen RCA-levymerkille 35 000 dollarin hintaan. Elviksen lisäksi Sam Phillips työskenteli myös useiden muiden menestyneiden artistien kanssa heidän uransa alkuvaiheessa. Phillipsin ”löytämiä” artisteja olivat muun muassa Carl Perkins, Johnny Cash, Roy Orbison ja Jerry Lee Lewis. ==Aiheesta muualla== * Sam Phillipsin muistokirjoitus Helsingin Sanomissa Luokka:Populaarimusiikin taustavaikuttajat Luokka:Grammy-palkinnon saajat Luokka:Yhdysvaltalaiset musiikkituottajat Luokka:Rock and Roll Hall of Fame Luokka:Radio Hall of Fame Luokka:Vuonna 1923 syntyneet Luokka:Vuonna 2003 kuolleet
Memphis

Memphis on Yhdysvaltain Tennesseen osavaltiossa sijaitseva kaupunki ja asukasluvultaan osavaltion toiseksi suurin Nashvillen jälkeen. Kaupungin asukasluku on yli 630 000 ja kaupunkiseutu mukaan lukien noin 1,3 miljoonaa. Memphisissä on 1900-luvun kuluessa syntynyt tai kehittynyt useita kevyen musiikin tyylisuuntia. Kaupunki on tunnettu erityisesti blues-, rock- ja soul- musiikista, joihin liittyvät useat kaupungin nähtävyydet. Myös hip hopin alagenre, memphis rap on saanut alkunsa Memphisissä. == Maantiede ja ilmasto == Memphis sijaitsee Mississippi-joen varrella, Tennesseen lounaisnurkassa, Arkansas’n ja Mississippin osavaltioiden rajalla. Vuoden kuumin kuukausi on heinäkuu, keskimääräinen ylin lämpötila 33° C. Kylmintä on tammikuussa, keskimääräinen alin nollan vaiheilla. Vuoden keskimääräinen sademäärä on 1363 mm, lunta kertyy joitakin senttejä. ==Kulttuuri== Memphisissä sijaitsee Elvis Presleyn koti Graceland, joka on maan suosituin yksityishenkilön koti matkailukohteena Valkoisen talon jälkeen. Graceland kerää yli 600 000 matkailijaa vuosittain. Beale Street on 1920-luvulta alkaen tunnettu Bluesin yhtenä keskuksena. Nykyisin Beale Streetillä on esimerkiksi B.B. Kingin omistama ravintola. Sun Records toimi erityisesti 1950- ja 1960-luvuilla uransa aloittaneiden muusikoiden ensimmäisenä levytyspaikkana. Tunnetuimpia näistä ovat Elvis Presley, Jerry Lee Lewis, Johnny Cash, Carl Perkins ja Roy Orbison. Soul-musiikin historiaan liittyy 1960- ja 1970-luvuilla toiminut Stax -studio ja levy-yhtiö, jonka tunnetuin artisti on Otis Redding. Al Green asuu yhä kaupungissa ja toimii laulajan uransa ohella paikallisen seurakunnan pappina. Aretha Franklin oli kotoisin Memphisistä. Yhdysvaltojen poliittisessa historiassa Memphis tunnetaan kaupunkina, jossa Martin Luther King murhattiin keväällä 1968. Nykyisin Kingin murhapaikalla Lorraine -motellissa toimii kansallinen ihmisoikeusmuseo. Myös kuuluisa hip hop yhtye Three 6 Mafia on saanut alkunsa Memphisin kaupungista. He ovat hip hopin alalajin Memphis rap pioneereja. == Talous == Memphisin suurin yksittäinen työnantaja on FedEx- kuriiripalvelu. Muita suuria työllistäjiä ovat koulut, terveydenhoito ja valtion virastot. Suur-Memphisin asukkaista lähes viidennes elää köyhyysrajan alapuolella. Osuus oli vielä suurempi ennen vuotta 2016, jolloin Memphis kohosi Yhdysvaltojen suurkaupunkien joukossa köyhimmästä toiseksi köyhimmäksi. Tiedosto:Graceland.jpg|Graceland Tiedosto:Martin_Luther_King_was_shot_here_Small_Web_view.jpg|Lorraine -motelli Tiedosto:Memphis Pyramid.JPG|Memphisin Pyramidi areena Tiedosto:PeabodyHotel.JPG|Hotelli Peabody Tiedosto:BealeStreet.JPG|Blues-katu Beale Street == Lähteet == == Aiheesta muualla == * * Kaupungin kotisivut * Luokka:Seulonnan keskeiset artikkelit
Graceland

Graceland on Memphisin kaupungissa Tennesseessä sijaitseva tila, jonka Elvis Presley osti kodikseen vuonna 1957. Tila on ollut jo yli 50 vuotta Elvis- fanien pyhiinvaelluspaikka, ja se onkin Yhdysvaltojen toiseksi suosituin yksityishenkilön koti 600 000 vuosittaisella kävijällään. Edellä on vain miljoona kävijää keräävä Valkoinen taloehow.com - The History of Graceland in Memphis, Tennessee, joka on kuitenkin myös satojen ihmisten työpaikka. ==Sijainti== Graceland sijaitsee Whitehavenin esikaupunkialueella. Noin kuudentoista kilometrin päässä Memphisin keskustasta etelään sijaitseva tila oli alun perin yksi talo Highway 51 Southin varrella. Tammikuussa 1972 osoite muuttui, kun Gracelandin viereinen tie nimettiin Elvis Presley Boulevardiksi. ==Historia== Gracelandin kaksikerroksisen, siirtomaatyylisen talon rakennutti tohtori Thomas Moore ja vaimonsa Ruth vuonna 1939.ehow.com - What Was Graceland Before Elvis? Hänen lapsenlapsensa Ruth Brown Moore myi tilan Elvikselle 102 500 dollarilla maaliskuussa 1957. Nimensä tila oli saanut Mooren tädiltä Gracelta. Elviksen vanhemmat sekä isoäiti muuttivat taloon toukokuussa 1957 ja elokuvaa Rock’n roll -suosikki kuvannut Elvis kuukautta myöhemmin. Elvis teetti alkuperäisiin rakennuksiin suuria muokkauksia ja kaksi laajennusta (toinen nimeltä Jungle Room) niiden kahdenkymmenen vuoden aikana, jotka hän tilalla ehti asua. Gracelandissa on 23 huonetta. Lähes kaikki alkuperäiset sisätilat uudistettiin, ja tilan maille rakennettiin uima-allas sekä puutarha meditaatiota varten. Elvis kuoli Gracelandin yläkerrassa sijaitsevassa kylpyhuoneessa sydämen rytmihäiriöön 16. elokuuta 1977. Meditaatiopuutarhaan on haudattu Elviksen lisäksi hänen äitinsä Gladys Presley, isänsä Vernon Presley, isoäitinsä Minnie Mae Presley ja tyttärensä Lisa Marie Presley. Lisäksi puutarhassa on muistomerkki, joka on pystytetty Elviksen kuolleena syntyneen kaksosveljen Jesse Garon Presleyn muistoksi. ==Graceland nykyään== Tilan omistaa nykyään tammikuussa 2023 kuolleen Lisa Marie Presleyn tytär Riley Keogh. Yleisölle 7. kesäkuuta 1982 avattu tila toimii sekä museona että matkamuistomyymälänä. Lisäksi tiluksilla sijaitsevat hotellit Heartbreak Hotel ja The Guest House.ehow.com - The History of Graceland Mansion, Memphishttp://guesthousegraceland.com/ Vuosittain tilan läheisyydessä järjestetään Elvis Presleyn kuolinpäivänä 16. elokuuta kynttiläkulkue, johon osallistuvat ympäri maailmaa saapuneet kymmenet tuhannet ihailijat. Pääsy Gracelandin yläkertaan on kielletty omaisten toiveesta. ==Kulttuurihistoria== Vuonna 1991 Graceland lisättiin National Register of Historic Places -listalle, joka on liittovaltion virallinen luettelo kansallisesti arvokkaista suojelukohteista. Vuonna 2006 Graceland lisättiin National Historic Landmark -listalle, joka on Yhdysvaltain sisäministeriön virallinen luettelo kansallisesti merkittävistä kohteista. Vuonna 2013 Graceland äänestettiin Best Iconic American Attractioniksi eli parhaaksi nähtävyydeksi Yhdysvalloissa.http://www.elvis.com/news/detail.aspx?id=7234 ==Lähteet== ==Aiheesta muualla== * Graceland The Home of Elvis Presley. *
Jakarandat

Jakarandat (Jacaranda) ovat trooppisen alueen puita, joita on yhteensä noin 50 lajia. Niiden koko vaihtelee pensaasta suureen puuhun. Jakarandaa kasvatetaan runsaasti katu- ja puistopuina seuduilla, joissa ilmasto on kautta vuoden kyllin lämmin. Taimena puut kestävät muutaman pakkasasteen lyhytaikaista kylmyyttä, ja varttuneet puut selviytyvät vielä runsaasta viidestä pakkasasteesta menehtymättä. Kauppanimellä jakaranda tunnettu ja arvostettu puuaines saadaan kuitenkin palisanterien (Dalbergia) lajeista, joilla ei ole mitään tekemistä jakarandan (Jacaranda mimosifolia) kanssa. == Lähteet == == Aiheesta muualla == * Finto: Kassu – Kasvien suomenkieliset nimet: Jacaranda * Suomen Lajitietokeskus: Jakarandat – Jacaranda Luokka:Bignoniakasvit Luokka:Puut
Johannes (usurpaattori)

Johannes () oli roomalainen virkamies, joka julistautui Länsi-Rooman keisariksi Honoriuksen kuoltua vuonna 423. Ennen tätä Johannes oli toiminut notaarina ja hänen henkilöstään ei tiedetä paljon mitään. Johanneksen tukijoihin kuuluivat magister militum Castinus ja Aëtius, joka oli erään toisen magister militumin, Gaudentiuksen poika. Johannes yritti neuvotella Itä-Rooman keisarin Theodosius II:n kanssa, mutta tämä lähetti kenraali Ardaburin asettamaan Honoriuksen siskonpojan Valentinianus III:n Länsi-Rooman valtaistuimelle. Johanneksen onnistui vangita Ardabur, mutta tämä sai Johanneksen kannattajia ylipuhuttua omalle puolelleen. Lopulta Johannes vangittiin, pahoinpideltiin ja teloitettiin. Aetius ja hänen johtamansa joukko hunneja saapui paikalle kolme päivää Johanneksen kuoleman jälkeen. Tilanne rauhoittui, kun hunnit lahjottiin ja Aetiuksesta tehtiin comes. Luokka:Rooman keisarit
N-37

N-37 on neuvostoliittolainen lentokoneissa käytetty 37 millimetrin konetykki. Sen suunnitteli Aleksandr Nudelman toisen maailmansodan aikaisen NS-37-tykin seuraajaksi. Tykki otettiin käyttöön vuonna 1946. Se oli 30 prosenttia kevyempi kuin edeltäjänsä, mutta se oli myös lähtönopeudeltaan 23 prosenttia hitaampi. N-37 on lentokonetykiksi kookas ase, jonka ammus on myös huomattavan raskas. Ammuksen lähtönopeus, 690 m/s, on alhaisempi kuin saman aikakauden kevyemmillä lentokonetykeillä. Samoin aseen tulinopeus on vain 400 laukausta minuutissa. Suurikaliiperisen tykin rekyyli ja ruutikaasut olivat ongelmallisia suihkuhävittäjissä, kuten myös paljon tilaavievän aseen ja tarvittavan ammusmäärän sijoittamisessa koneeseen, mutta yksikin osuma saattoi riittää viholliskoneen alasampumiseen. NL-37:ä käytettiin MiG-9-, MiG-15-, MiG-17- sekä varhaisissa MiG-19-hävittäjissä, Jakovlev Jak-25 -koneessa, sekä muissakin konetyypeissä. Tykin valmistus päättyi 1950-luvun lopussa, mutta se oli palveluskäytössä vielä vuosia tuotannon loppumisen jälkeen. Versiot * N-37: Ensimmäinen sarjatuotantomalli, ei suujarrua. Asetta käytettiin MiG-9- ja Su-13-hävittäjissä. * N-37D: Suujarrulla varustettu, eniten tuotettu malli, jota käytettiin MiG-15, MiG-15bis ja MiG-17-hävittäjissä. * N-37L: Pidemmällä, 1 950 mm pitkällä putkella varustettu malli, jota käytettiin Jak-25-torjuntahävittäjä/tiedustelukoneessa. * NN-37: Nudelmanin–Nemenovin modernisoitu konstruktio, jossa muun muassa tulinopeutta oli nostettu pneumaattisen kiihdyttimen avulla. ==Tekniset tiedot (N-37D)== * Tyyppi: yksiputkinen konetykki * Kaliiperi: 37 mm * Patruuna: 37 × 155 mm * Toiminta: lyhyt putkirekyyli * Pituus: 2 460 mm * Putken pituus: 1 310 mm * Paino: 103 kg * Tulinopeus: 400 laukausta/min * Lähtönopeus: 675–690 m/s * Ammuksen paino: 735 g Luokka:Konetykit Luokka:Lentokoneiden konetykit Luokka:Neuvostoliiton asevoimien kalusto
Lamed

Lamed on monen seemiläisen kielen aakkoston 12. kirjain. Se sisältyy muun muassa heprealaiseen, foinikialaiseen ja aramealaiseen kirjaimistoon. Lamed on kreikkalaisen lambdan, arabialaisen lāmin (ل), latinalaisen L:n ja kyrillisen Л:n edeltäjä. Kirjaimen nimi tulee sauvaa tai tutkainta eli paimenen piikkipäistä työvälinettä tarkoittavasta sanasta. == Lamed hepreassa == Heprean kielessä lamed ääntyy [l]. Kieliopillisesti se toimii sanan edessä prepositiona, jolla on useita merkityksiä. Tavallisin on datiivinen -lla, -lle, mutta prepositio voi ilmaista myös suuntaa tai translatiivia (-ksi). Verbin eteen liitettynä lamed muodostaa infinitiiviä vastaavan muodon. Heprealaisessa numerojärjestelmässä lamedilla on lukuarvo 30. Esimerkkejä: * לֵאָה Lea * לָבָן Laaban * לֵוִי Levi == Koodit == Unicode UTF-16 U+05dc Unicode-nimi HEBREW LETTER LAMED HTML &#1500; ISO 8859-8 0xec == Lähteet == Luokka:Heprealaiset kirjaimet ms:Lam
Roermond

Roermond on kunta, hiippakunta ja kaupunki Alankomaiden eteläisimmässä maakunnassa Limburgissa. Vuonna 2016 kaupungissa oli noin 57 000 asukasta. Kaupungista on matkaa Belgian rajalle lounaaseen noin 15 kilometriä ja itään Saksan rajalle noin viisi kilometriä. Roermond sijaitsee Maas-joen varrella, joka kulkee myös Limburgin pääkaupungin, Maastrichtin läpi. Kaupungin lähellä sijaitsee 3 000 hehtaarin kokoinen Maasplassenin järvialue. == Lähteet == ==Aiheesta muualla== http://www.roermond.nl Luokka:Alankomaiden kaupungit Luokka:Limburgin kunnat (Alankomaat)
Konstantinus III

Flavius Claudius Constantinus tai Konstantinus III oli roomalainen sotilas, joka julistautui Länsi-Rooman keisariksi vuonna 407 Britanniassa sen jälkeen kun eräs toinen usurpaattori Gratianus kuoli. Hän sai nopeasti valtaansa myös Gallian ja Hispanian. Keisari Honorius lähetti kenraali Saruksen Galliaan kukistamaan Konstantinusta, mutta Konstantinuksen magister militum Gerontius kukisti hänet. Konstantinus teki vanhimmasta pojastaan Constansista apukeisarin eli caesarin vuonna 408. Vuonna 409 Konstantinuksen asema oli niin tukala, että hän pyysi Honoriukselta anteeksi vallankaappaustansa ja lupasi auttaa häntä visigootteja vastaan. Honorius tunnusti Konstantinuksen aseman keisarina. Mutta jo samana vuonna Galliaan hyökkäsivät vandaalit, alaanit ja sveebit. Gerontius sai heidät pysäytettyä, mutta kapinoi heti tämän jälkeen. Hän antoi julistaa erään Maximuksen keisariksi ja sai pian valtaansa Britannian ja Hispanjan. Vuonna 411 Honoriuksen kenraali Konstantius kukisti Gerontiuksen ja alkoi piirittää Konstantinusta Arlesissa. Konstantinus pakeni erääseen kirkkoon ennen kuin antautui Konstantiukselle. Hänet murhattiin kuitenkin ennen kuin hän pääsi perille Honoriuksen luokse Ravennaan. Luokka:Rooman keisarit Luokka:Syntymävuosi tuntematon Luokka:Vuonna 411 kuolleet
Työelämään tutustuminen

Työelämään tutustuminen eli TET () on peruskoulun yläkoulun oppimäärään sisältyvä lyhyt työharjoittelu.Työelämään tutustuminen. Tieteen termipankki. Viitattu 4.3.2015. TET on osa koulunkäyntiä, joten siitä ei makseta palkkaa eikä oppilas ole työsuhteessa TET-paikkaansa. TET järjestetään yleensä 8. ja 9. luokalla (joissain kouluissa pelkästään 9:nnellä), mutta joissain oppilaitoksissa myös 7. luokat käyvät TET:issä esimerkiksi oman koulun keittiössä tai vanhempansa/lähisukulaisensa työpaikalla. TETin kesto vaihtelee. Lyhyimmillään se voi olla 7. luokalla yhden päivän ja joissakin kouluissa kaksi viikkoa 9. luokalla. TET-jakson aikana oppilaat tutustuvat ohjatusti yritysten ja työyhteisön toimintaan. TET on monelle nuorelle ensimmäinen kokemus työelämästä. Nuori pääsee näkemään, millaista on työelämä, millaista on olla työntekijä, millaista on toimia työyhteisössä. Tutustumisjakson aikana nuori voi päästä tutustumaan useampiin ammatteihin ja aloihin ja saada näin tietoa ammatinvalintasuunnitelmiensa tueksi. TET:n tavoitteena on koulutuksen ja työelämän vuorovaikutuksen laajentaminen ja tehostaminen. Nuoret saavat ainutkertaista tietoa ja omakohtaista kokemusta työelämän vaatimuksista, asetelmista ja oikeasta tekemisestä. Yrityksille puolestaan avautuu mahdollisuus vaikuttaa oppilaiden asenteisiin. TET-jakso on vuonna 1979 Airiston Nuorkauppakamarin (ent. Kaarinan Nuorkauppakamari) käynnistämä hanke, jonka alkuvaiheessa työharjoittelun lisäksi koululaisille järjestettiin osallistavia luentoja yrittäjyydestä. Hanke laajeni nopeasti Suomen Nuorkauppakamarin valtakunnalliseksi projektiksi ja vuonna 1981 se luovutettiin yhteiskunnan käyttöön. == Lähteet == == Aiheesta muualla == *Yleistä tietoa TET:istä Taloudellisen tiedotustoimiston Opetin-sivustolla *Tietoa TET:istä nuorille Taloudellisen tiedotustoimiston Kunkoululoppuu- sivustolla *TET-harjoittelussa GTK:lla Luokka:Peruskoulu Luokka:Työ
Maas

Maas (, ) on 925 kilometrin pituinen Pohjanmereen laskeva joki Euroopassa. Se saa alkunsa Koillis-Ranskasta, virtaa itäisen Belgian halki koilliseen ja laskee Alankomaiden eteläosassa yhteiseen estuaariin Reinin kanssa. Belgiassa Maas virtaa Sillon industriel -teollisuusalueen läpi. Joen alajuoksulla Alankomaissa sen varrella ei ole merkittäviä kaupunkeja. Maasin varrella olevia paikkakuntia ovat Ranskassa Charleville-Mézières, Belgiassa Namur ja Liège ja Alankomaissa Maastricht, Roermond, Venlo, Beesel, Maasbracht, Dilsen, Elsloo ja Meerssen. Vuoden 1648 Westfalenin rauhaan saakka Maasjoki oli Pyhän saksalais-roomalaisen keisarikunnan länsiraja. Toisen maailmansodan aikana vuonna 1944 Maasjoen ja sen siltojen hallinnasta käytiin kaksi suurta taistelua: Operaatio Market Garden ja Ardennien taistelu. 750px|thumb|left|Maas Ardenneilla. == Lähteet == Luokka:Alankomaiden joet Meuse Luokka:Belgian liikenne Meuse Luokka:Ranskan liikenne * Luokka:Alankomaiden ja Belgian raja Luokka:Rajajoet
Adaridi

Adaridi AD 3 oli venäläisen insinööri Boris Adaridin Suomessa suunnittelema ja rakennuttama puurakenteinen, yksimoottorinen ja ylätasoinen moottorilentokone.Heinonen 1992 s. 67 == Kehitys ja käyttö == Boris Adaridi tarjosi suunnittelemansa kevytrakenteisen koneen piirustuksia Ilmailuvoimille toukokuussa 1923. Ilmailuvoimien esikunta hyväksyi suunnitelman yhden kevytrakenteisen koneen rakentamisesta, ja prototyypin rakennustyöt aloitettiin syksyllä 1923 Ilmailutelakalla Santahaminassa. Kone valmistui seuraavan vuoden keväällä, ja sen ensilento lennettiin 17. huhtikuuta 1924.Keskinen et al. 2005 s. 184 Ensilennon suoritti Suomen ilmailuvoimissa tuolloin palvellut ensimmäisen maailmansodan hävittäjälentäjä, saksalainen yliluutnantti E. Thuy. Thuy piti koneen lento-ominaisuuksia tyydyttävinä, mutta totesi koneen moottorin olevan liian heikkotehoinen, josta johtuen kone pyrki sakkaamaan kaarron aikana. Koneen rakennetta muutettiin Thuyn lausunnon perusteella siten, että laskutelinettä siirrettiin eteenpäin koneen painopisteen saamiseksi oikeaan kohtaan.Heinonen 1992 s. 68 Ilman rekisteritunnusta jäänyt kone oli kokeilukäytössä Utissa kesästä 1924 alkaen Hävittäjäeskaaderilla (myöhemmin Maalentoeskaaderi) vuoteen 1931. Sen käyttö oli hyvin vähäistä, konetta ei muutosten jälkeen saatu enää ilmaan. Konetta säilytettiin lentoyritysten jälkeen käyttämättömänä ensin Utissa ja myöhemmin Vesivehmaalla, josta se siirrettiin Ilmailumuseoyhdistyksen näyttelyyn ja myöhemmin entisöitäväksi. Kone on nykyään näytteillä entisöitynä Suomen ilmailumuseossa.Keskinen et al. 1976 s. 16 == Tekniset tiedot == === Yleiset ominaisuudet === * Pituus: 5,3 m * Kärkiväli: 11,6 m * Siipien pinta-ala: 13,5 m² * Korkeusperäsimen pinta-ala: 2,5 m² * Korkeusvakaimen pinta-ala: 0,56 m² * Sivuperäsimen pinta-ala: 0,6 m² * Lentopaino: 260 kg * Voimalaite: 3-sylinterinen, ilmajäähdytteinen Salmson-tähtimoottori, teho 12 hv. === Suoritusarvot === * Huippunopeus: 106 km/h * Laskunopeus: 35 km/h * Teoreettinen lakikorkeus: 4 000 m. Adaridi 1925 s. 115–116 == Lähteet == * * * * === Viitteet === Luokka:Suomalaiset yksityishenkilöiden ilma-alukset Luokka:Suomalaiset experimental-ilma-alukset Luokka:1920-luvun experimental- ilma-alukset __NOTOC__
Ipecac

Ipeca-siirappi (Ipecac) oli historiallisesti myrkytystilanteissa käytetty oksennuslääke. Se vaikutti sekä paikallisesti vatsan limakalvoon että keskushermoston kautta aivojen oksennuskeskukseen. Heti juomisen jälkeen seurasi kontrolloimaton muutaman oksennuksen mittainen sarja. Myös bulimikot ovat käyttäneet ipeca-siirappia laihdutuskeinona. Syömishäiriöstä kärsineen laulaja Karen Carpenterin varhainen kuolema on yhdistetty ipeca-siirapin käyttöön. Nykyään turvallisemmat vaihtoehdot ovat paljolti syrjäyttäneet ipecan, eikä sen käyttöä enää suositella. Sen antaminen voi päinvastoin hidastaa muiden, tehokkaampien ja spesifimpien hoitojen antamista myrkytyspotilaalle. Lisäksi ipeca voi aiheuttaa neurologisia oireita kuten uneliaisuutta, jotka saatetaan sekoittaa itse myrkytyksen aiheuttamiin oireisiin. Ipecacia ei ole enää saatavilla Suomen apteekeista. ==Lähteet== Luokka:Lääkkeet de:Ipecacuanha
Ruotsin valtionpankki

Sveriges riksbank () on Ruotsin keskuspankki. Vuonna 1668 perustettua pankkia pidetään maailman vanhimpana keskuspankkina. ==Historiaa== Riksbankin edeltäjä oli vuonna 1656 perustettu Stockholms Banco, joka tunnetaan myös perustajansa Johan Palmstruchin mukaan Palmstruchin pankkina. Vaikka Stockholms Banco oli yksityisesti omistettu, Ruotsin kuningas valitsi pankin johdon ja antoi pankille toimiluvan, joka sisälsi määräyksiä siitä, kuinka pankin tuli toimia. Stockholms Bancolla oli oikeus laskea setelirahaa liikenteeseen. Pankki ajautui kuitenkin konkurssiin, koska se oli laskenut liikaa rahaa kiertoon ilman riittäviä vakuuksia. Palmstruchin oikeus harjoittaa pankkitoimea siirrettiin Riksens Ständers Bankille 17. syyskuuta 1668. Syntynyt uusi pankki toimi Ruotsin silloisen parlamentin alaisuudessa, jotta vältyttäisiin kuninkaan liian suuresta vaikutuksesta pankin toimintaan. Pankin nimi muutettiin nykyiseen muotoonsa vuonna 1866 Ruotsin valtiopäiväuudistuksen yhteydessä. Stockholms Bancon konkurssiin johtaneiden syiden takia Riksbank ei saanut toimintansa alussa laskea setelirahaa liikenteeseen. Uusi pankki sai oikeuden laskea setelirahaa liikenteeseen vasta vuonna 1701. Koska väärennetty raha aiheutti vakavia ongelmia 1800-luvun puolivälissä, Riksbank aloitti oman setelipaperinsa valmistamisensa tätä tarkoitusta varten rakennetussa paperitehtaassa Tumbassa, Tukholman lähistöllä. Muutamia vuosia myöhemmin perustettiin Ruotsin ensimmäiset liikepankit. Myös näillä pankeilla oli oikeus laskea setelirahaa liikenteeseen, mutta näiden pankkien piti tehdä liikkeellelaskemiensa setelien arvoa vastaava vakuustalletus Riksbankiin. Riksbankin asema varsinaisena keskuspankkina muodostui vuonna 1897 voimaan tulleen lain myötä. Uudessa laissa Riksbankille annettiin ainoana ruotsalaisena pankkina oikeus laskea rahaa liikenteeseen. Rahan liikkeellelaskun monopoli on välttämätön ehto rahapolitiikan toteuttamiselle ja valuutan ulkoisen arvon puolustamiselle, joita pidetään yksinä modernien keskuspankkien tärkeimmistä tehtävistä. Ruotsin valtionpankin taseessa ulkomaiset valuutat ja kultavarannot muodostavat yli puolet keskuspankin varoista. Pankki julkaisee säännöllisesti arviota varannoistaan. ==Nobel- palkinto== Kolmisataavuotisen historiansa kunniaksi Riksbank perusti Alfred Nobelin nimeä kantavan taloustieteiden Nobel-palkinnon erityisen ansiokkaasta taloustieteellisestä tutkimuksesta vuonna 1968. Palkinto jaetaan vuosittain 10. joulukuuta samassa tilaisuudessa muiden Nobel-palkintojen kanssa. == Katso myös == * Ruotsin kruunu ==Lähteet== ==Aiheesta muualla== * Sveriges Riksbankin kotisivut * Historical Monetary Statistics of Sweden 1668-2008 (via archive.org) (riksbank.com) Luokka:Ruotsalaiset pankit Luokka:Euroopan keskuspankkijärjestelmän keskuspankit
Themistios

Themistios (317 – n. 387) oli kreikkalainen valtiomies, reetori ja filosofi. Hän syntyi Paflagoniassa ja opetti Konstantinopolissa, jossa hän pysyi suurimman osan elämäänsä lukuun ottamatta lyhyttä vierailua Roomassa. Vaikka Themistios oli pakana, hänet valittiin Constantius II:n senaattiin vuonna 355. Hän toimi Konstantinopolin prefektinä vuonna 384 Theodosius I:n nimittämänä. Hänen tulkintansa Aristoteleen teoksista Toinen analytiikka, Fysiikka ja Sielusta ovat arvokkaita, mutta hänen puheensa, joissa hän ylistää aikansa keisareita ja vertaa heitä Platonin ihannefilosofiin ja jopa ihannefilosofin ideaan, ovat nöyristeleviä ja vailla suurta arvoa. Themistios kirjoitti omat tulkintansa myös Aristoteleen teoksesta Taivaasta sekä Metafysiikan ensimmäisestä kirjasta, mutta ne ovat säilyneet ainoastaan hepreankielisinä versioina. Filosofiassa Themistios oli eklektikko, eli hän yhdisteli erilaisia aikaisempia filosofioita. Hän katsoi, että Platon ja Aristoteles olivat samaa mieltä kaikissa oleellisissa asioissa, että Jumala on antanut ihmisille vapauden valita sellaisen palvonnan muodon, joka heitä itseään miellyttää, ja että kristinusko ja hellenismi ovat lähinnä yhden ja saman universaalin uskonnon kaksi eri muotoa. Luokka:Antiikin kreikkalaiset filosofit Luokka:Antiikin kreikkalaiset valtiomiehet Luokka:Vuonna 317 syntyneet Luokka:380-luvulla kuolleet
Vauhtia ja vedenneitoja

Vauhtia ja vedenneitoja (Clambake) on United Artists -yhtiön tuottama yhdysvaltalainen komediaelokuva, jonka pääosissa ovat Elvis Presley ja Shelley Fabares. Arthur H. Nadelin ohjaaman elokuvan tuottajina toimivat Arthur Gardner, Arnold Laven ja Jules Levy. Elokuvan ensi-ilta oli 12. joulukuuta 1967. == Aiheesta muualla == * Luokka:Yhdysvaltalaiset komediaelokuvat Luokka:Vuoden 1967 yhdysvaltalaiset elokuvat Luokka:Elvis Presleyn elokuvat
NBCUniversal

NBCUniversal Media, LLC on kansainvälinen media- ja viihdealan yhtiö, joka toimii niin televisio- kuin elokuva-alallakin. Se syntyi yhdysvaltalaisen General Electricin omistaman NBC:n ja ranskalaisen Vivendi Universalin (myöhemmin Vivendi) Entertainment-yksikön fuusion tuloksena toukokuussa 2004. Vuonna 2011 Comcast osti 51% enemmistöosuuden yhtiöstä, kun taas General Electric osti itselleen Vivendin osuuden. NBCUniversal on ollut täysin Comcastin omistuksessa vuodesta 2013, jolloin Comcast osti General Electricin osuuden yhtiöstä. Suomessa nähtyjä NBCUniversalin televisio-ohjelmia ovat mm. Late Night with Conan O'Brien, Las Vegas, Frendit, Näkijä, Joey, West Wing, Will & Grace, Heroes ja Päivien viemää. === Huvipuistot === NBCUniversal hallinnoi useita lomakeskuksia, huvipuistoja tai matkailukohteita: * Universal Beijing Resort (tulossa) * Universal Orlando Resort ** Islands of Adventure ** Universal Studios Florida * Universal Studios Hollywood, CA * Universal Studios Japan * Universal Studios Singapore == Lähteet == == Aiheesta muualla == * NBCUniversalin sivusto *
Aero A-32

Aero A-32 on tšekkoslovakialainen kaksitasoinen, kaksipaikkainen ja yksimoottorinen rynnäkkökone 1920-luvun lopulta. Koneen suunnitteli ja sitä valmisti Aero Tovarna Letadel, joka toimi Prahassa. Koska koneen suunnittelun lähtökohtana oli Aero A-11, käytettiin siitä aluksi tyyppimerkintää Aero A-11J. Konetta rakennettiin eri versioina kaikkiaan 116 kappaletta.Heinonen 1992 s. 90 == Käyttö Suomessa == Suomen ilmavoimat hankki vuosina 1929–1930 kaikkiaan 16 Aero-Jupiter A-321F ja A-32GR-konetta. Koneiden tunnukset olivat AEj-49 - 64 (pieni j-kirjain erottamassa Aero-11:stä, Jupiter-moottorin mukaan). Konetyyppi oli käytössä suurimmaksi osaksi koulukoneina vuoteen 1944 asti. Koneen kielteisinä piirteinä pidettiin tähystämön ahtautta ja siivekkeiden raskautta suurilla nopeuksilla. Lahden Ilmasilta ry:n ylläpitämässä Päijät-Hämeen ilmailumuseossa on näytteillä ilmavoimien Aero-32-koneyksilö rekisteritunnukseltaan AEj-59. == Tekniset tiedot (A-32 GR) == === Yleiset ominaisuudet === * Kärkiväli: 12,44 m * Pituus: 8,20 m * Korkeus: 3,20 m * Siipipinta-ala: 36,45 m² * Tyhjäpaino: 1 070 kg * Lentopaino: 1 927 kg * Moottori: 420 hv:n Walter Jupiter IV tai Gnome-Rhônen rakentama Bristol Jupiter-tähtimoottori. === Suoritusarvot === * Suurin nopeus: 200 km/h * Lentoaika: 4,5 h * Lakikorkeus: 6 000 m * Lentomatka: 400 km. === Aseistus === * Yksi eteenpäin ampuva .303 Vickers-konekivääri * Kaksi .303 Lewis-konekivääriä tähystäjällä * Yleensä 10 × 10 kg pommeja. == Lähteet == * === Viitteet === ==Aiheesta muualla== * Kalevi Keskinen, Kari Stenman, Klaus Niska, Suomen ilmavoimien lentokoneet 1918– 1939, Tietoteos, 1976. A.32 Luokka:Tšekkoslovakialaiset rynnäkkökoneet Luokka:1920-luvun rynnäkkökoneet Luokka:Tšekkoslovakialaiset tiedustelukoneet Luokka:1920-luvun tiedustelukoneet
Amun-Re

Amun-Re on Reiner Knizian suunnittelema ja Hans im Glückin sekä Rio Grande Gamesin julkaisema Egyptiin sijoittuva lautapeli. Peliä voi pelata 3-5 pelaajalla, mutta parhaimmillaan se on 5 pelaajalla. Peli kestää kuusi vuoroa ja jokainen vuoro koostuu kuudesta vaiheesta: *Provinssien arvonta - 15 provinssin pakasta arvotaan satunnaisesti pelaajien lukumäärän verran laudalle *Huutokauppa - pelaajat hankkivat itselleen uuden provinssin huutokauppaamalla *Ostelu - pelaajat saavat ostaa haluamansa määrän kiviä, kortteja ja maanviljelijöitä *Uhraus - pelaajat uhraavat toisiltaan salassa rahamäärän ja yhteissumma määrittää sadon suuruuden *Rahan keräys - pelaajat saavat tuloja provinsseistaan *Pisteytys - tapahtuu vain kolmannen ja kuudennen kierroksen lopussa. Pelilaudalta poistetaan kaikki paitsi kivet ja pyramidit ensimmäisen pisteytyksen jälkeen Pelilauta koostuu 15 erilaisesta provinssista ja pelilautaa halkovasta Niilistä. Provinssit eroavat toisistaan sijainniltaan ja ominaisuuksiltaan. Joissain provinsseissa (erityisesti Niilin rannalla) keskitytään maanviljelyyn, kun taas toisaalla rahaa voi saada kaupankäynnillä. Kukin pelaaja hankkii itselleen aina kolme provinssia ennen pisteytyskierrosta. Amun-Re on yleensä tasapainottelua pisteiden keruun ja rahan haalimisen välillä. Rahalla voi ostaa parempia provinsseja tai enemmän kiviä, mutta paras strategia on yleensä jokin sopiva kompromissi. Pelissä kerätään pisteitä pyramidien, temppelien ja pistekorttien avulla. Pelin lopuksi rikkaimmat pelaajat saavat myös muutamia ylimääräisiä pisteitä. Eniten pisteitä kerännyt pelaaja voittaa pelin. Luokka:Simulaatiolautapelit
Ruotsin kuninkaallinen tiedeakatemia

Ruotsin kuninkaallinen tiedeakatemia () on yksi Ruotsin kuninkaallisista akatemioista. Sen tehtävänä on tieteiden, erityisesti luonnontieteiden ja matematiikan, edistäminen. Alkuvaiheessa tiedeakatemian tavoite oli nykyistä laajempi, sillä tavotteisiin kuului myös talouden, kaupan, hyödyllisten taitojen ja valmisteita koskeva tietämyksen edistäminen : i Sverige upparbeta och kringsprida kunskaper i matematik, naturkunnighet, ekonomi, handel och nyttiga konster och manufakturer. Tiedeakatemia on perustettu vuonna 1739 brittiläisen Royal Societyn ja Ranskan tiedeakatemian antamaa esikuvaa seuraten. Perustajina oli kuusi ruotsalaista tiedemiestä ja poliitikkoa. Kansainvälisesti tunnetun tiedeakatemian ensimmäisistä jäsenistä oli Carolus Linnaeus (myöhemmin Carl von Linné). Varhain mukaan tuli myös Anders Celsius. Akatemian toiminnan pääasialliset tarkoitukset ovat: *tarjota tutkijoille poikkitieteellinen keskustelufoorumi *tarjota tutkijoille ainutlaatuinen työskentely-ympäristö *tukea aloittelevia tutkijoita *edistää kansainvälisiä tieteellisiä kontakteja *edistää tieteiden asemaa yhteiskunnassa ja vaikuttaa tiedepoliittisiin priorisointeihin *luoda mielenkiintoa matematiikkaan ja luonnontieteisiin koululaitoksessa *levittää tieteellistä informaatiota eri muodoissa Akatemian erilliset Nobel-komiteat päättävät vuosittain Nobelin fysiikkapalkinnon, Nobelin kemianpalkinnon ja taloustieteen Nobel-palkintojen saajat. ==Jäsenet== Tiedeakatemiassa on noin 460 ruotsalaista ja 175 ulkomaista jäsentä. Jäsenkunnan ikä on verraten korkea, sillä jäseninä saa olla korkeintaan 175 enintään 65-vuotiasta ruotsalaista jäsentä; tätä vanhempia jäseniä ei lukumäärärajoitus koske. Kaikkiaan ruotsalaisia jäseniä on tiedeakatemian historian aikana ollut noin 1 700\. Jäsenet on jaettu tieteenalansa mukaan kymmeneen eri aihealueeseen eli luokkaan. Vuodesta 1810 lähtien tiedeakatemian kunniajäseneksi on valittu Ruotsin kuningashuoneen jäseniä. Vuonna 2021 esimerkiksi kruununprinssessa Victoria oli tiedeakatemian kunniajäsen. === Perustajajäsenet === Jäsennumerot 1–5 arvottiin akatemian ensimmäiseen kokoukseen osallistuneiden perustajajäsenien kesken. Kokouksesta poissa ollut sai numeron 6. # Jonas Alströmer # Anders Johan von Höpken # Sten Carl Bielke # Carl von Linné # Mårten Triewald # Carl Wilhelm Cederhielm ==Lähteet== == Aiheesta muualla == *Ruotsin kuninkaallisen tiedeakatemian kotisivut Tiedeakatemia
Pat Roach

Francis Patrick ”Pat” Roach (19. toukokuuta 1937 Birmingham, Englanti – 17. heinäkuuta 2004 Worcestershire, Englanti) oli englantilainen painija ja näyttelijä. Painijana hän esiintyi nimellä ”Bomber” Roach ja hänen painivalmentajansa oli Alf Kent. Näyttelijädebyyttinsä Roach teki Stanley Kubrickin elokuvassa Kellopeliappelsiini (1971). Hänen merkittävimpiä elokuvaesiintymisiään olivat Kadonneen aarteen metsästäjät, Älä kieltäydy kahdesti, Conan hävittäjä, Indiana Jones ja tuomion temppeli, Indiana Jones ja viimeinen ristiretki, Willow – suuri seikkailu sekä Robin Hood – varkaiden ruhtinas. Roach on tunnettu myös Bomberin roolista BBC:n draamakomediasarjassa Näkemiin vaan, muru! (1983–2004). Pat Roach menehtyi pitkäaikaiseen syöpään kesäkuussa 2004. == Pat Roach ja Indiana Jones == Pat Roach oli Harrison Fordin ohella ainoa näyttelijä, joka esiintyi kaikissa Indiana Jones -trilogian elokuvissa. Hänen roolihahmonsa Indiana Jones -elokuvissa ovat: *Jättiläismäinen sherpa Marion Ravenwoodin baarissa Kadonneen aarteen metsästäjissä. *Iso lihaksikas saksalaissotilas, jota vastaan Indiana Jones taistelee Kadonneen aarteen metsästäjissä. *Club Obi-Wanin gonginlyöjä Tuomion temppelissä. *Salamurhaaja, joka yrittää tappaa Indiana Jonesin Tuomion temppelissä. *Tugeeni-kultin kaivosten vartija, jota vastaan Indiana Jones taistelee Tuomion temppelissä. *Gestapo-agentti, jonka voi nähdä Viimeisen ristiretken kohtauksessa, jossa eversti Vogel saapuu ilmalaivaan etsimään Indiana Jonesia. ==Aiheesta muualla== * Luokka:Englantilaiset näyttelijät Luokka:Vuonna 1937 syntyneet Luokka:Vuonna 2004 kuolleet
RCA Records

RCA Records on Sony Music Entertainmentin omistuksessa oleva yhdysvaltalainen levy-yhtiö. Sen alkuperäinen emoyhtiö oli kodin elektroniikkaa, alkujaan etenkin radiovastaanottimia valmistanut RCA, lyhennys sanoista Radio Corporation of America. RCA osti vuonna 1955 itselleen Sun Recordsilta Elvis Presleyn musiikin oikeudet, jonka avulla se on tehnyt itsestään suuren yhtiön. == Artisteja == *Alicia Keys *Alizée *Anti-Flag *Avril Lavigne *Bring Me The Horizon *Britney Spears *Christina Aguilera *Darin Zanyar *Dave Matthews Band *Elvis Presley *Eurythmics *Foo Fighters *Hurts *Kelly Clarkson *Kings of Leon *Miley Cyrus *Scatman John *Tate McRae *The Kills *The Strokes *Triumph *Walk The Moon *ZZ Top == Lähteet == == Kirjallisuutta == * Luokka:Sony Music Entertainment
Kenneth Arrow

Kenneth Joseph Arrow (23. elokuuta 1921 New York, New York – 21. helmikuuta 2017 Palo Alto, Kalifornia) oli yhdysvaltalainen ekonomisti, joka tunnetaan erityisesti yhtenä modernin uusklassisen taloustieteen perustajista. Arrow sai taloustieteen Nobel-palkinnon vuonna 1972. Arrow’n merkittävin taloustieteellinen tutkimus liittyy sosiaaliseen valintateoriaan ja yleiseen taloudelliseen tasapainoteoriaan.Kenneth J. Arrow Encyclopedia Britannica Arrow’n tutkimukset ovat vaikuttaneet merkittävästi myös terveystaloustieteen, informaation taloustieteen ja endogeenisen talouskasvun teorian kehitykseen. Arrow suoritti alemman korkeakoulututkinnon City College of New Yorkissa vuonna 1940. Tohtorintutkintonsa hän suoritti Columbia Universityssa vuonna 1951. ==Tärkeimpiä julkaisuja== Arrow’n laajasta tuotannosta ei ole merkittäviä suomennoksia. Hänen merkittävimmät julkaisunsa ovat: * The Economic Implications of Learning by Doing Review of Economic Studies 29 (June 1962) pp 155–73 * Essays in the Theory of Risk-Bearing 1971 * Existence of a Competitive Equilibrium for a Competitive Economy Econometrica 22, no 3 (July 1954) pp 265–90, yhdessä Gerard Debreun kanssa * General Competitive Analysis 1971, yhdessä Frank Hahnin kanssa * Uncertainty and the Welfare Economics of Medical Care American Economic Review 1963 * Existence of an equilibrium for a competitive economy Econometrica (1954) Vol 22 No 3, yhdessä Gerard Debreun kanssa * Social Choice and Individual Values 1951 * The Limits of Organization 1974 ISBN 0-393-09323-9 * Economic Welfare and the Allocation of Resources for Invention 1962 s.609-626 teoksessa The Rate and Direction of Inventive Activity: Economic and Social Factors, Princeton University Press. ==Katso myös== *Arrow’n paradoksi *Arrow’n informaatioparadoksi == Lähteet == ==Aiheesta muualla== *Arrow’n kotisivut Stanfordin yliopistossa . *Arrow’n omaelämäkerta Nobel-säätiön sivuilla. *Kenneth J. Arrowin muistokirjoitus Helsingin Sanomissa Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1921 syntyneet Luokka:Vuonna 2017 kuolleet
Pleiotrooppinen

Pleiotrooppinen (kreik. pleion; enemmän, runsaammin) tarkoittaa useampaa kuin yhtä vaikutusta. Esimerkiksi * geeni tai sen vaikutus voi olla pleiotrooppinen, jolloin yksi geeni vaikuttaa useampaan kuin yhteen ominaisuuteen. Pleiotrooppinen geeni siis aiheuttaa useampia kuin yhden, näennäisesti erillisiä fenotyypin ominaisuuksia. * sairaus voi olla pleiotrooppinen tai sillä on pleiotrooppisia oireita. Esimerkiksi kystiseen fibroosiin voi liittyä useita oireita ja sairauksia, muun muassa haiman vajaatoiminta, maksavaurio ja keuhkovaurioita. * lääke voi olla pleiotrooppinen tai sillä on pleiotrooppisia vaikutuksia. Esimerkiksi aspiriini lievittää kipua, mutta ohentaa myös verta. * pleiotrooppinen lääkeresistenssi tarkoittaa monilääkeresistenssiä, jossa sairaus tai taudinaiheuttaja on resistentti useammalle kuin yhdelle lääkkeelle. Luokka:Biologia
Nürnbergin säännöstö

Nürnbergin säännöstö on Nürnbergin oikeudenkäyntien lääkärioikeudenkäynnin tuomiolauselmaan vuonna 1949 kirjattu ihmisillä tehtäviä lääketieteellisiä kokeita koskeva eettisten periaatteiden säännöstö. Säännöstön ensimmäinen kohta on ehdoton koehenkilön tietoisen suostumuksen periaate. Kokeen tavoitteen on oltava lääketieteellisesti perusteltu, eikä se saa vaarantaa koehenkilön terveyttä. Säännöstön periaatteita on kirjattu monien lääkärijärjestöjen eettisiin säännöstöihin ja myös ihmisoikeussopimuksiin. Erityisenä sysäyksenä julistuksen tekemiseen olivat natsi-Saksan ihmiskokeet, joita käsiteltiin Nürnbergin oikeudenkäynneissä vuosina 1946–1949. == Katso myös == * Helsingin julistus * Hyvä tieteellinen käytäntö * Ihmiskoe * Lääketieteen etiikka * Tieteen etiikka * Tutkimusetiikka ==Lähteet== * * * Luokka:Lääketieteen etiikka Luokka:Lääketieteellinen tutkimus